Անցյալ տարի, նոյեմբերին, երբ թուրքական զինված ուժերը Սիրիայի սահմանին խոցեցին ռուսական ինքնաթիռը, հետո էլ թուրքմեն ապստամբներն սպանեցին հրդեհված ինքնաթիռից օդապարիկով փրկվել փորձող օդաչուին, Պուտինի եւ Էրդողանի խմբավարությամբ սկսվեց ռուս-թուրքական գզվռտոցը՝ միմյանց չներելու, հանցագործ կոչելու, սպառնալիքներ տեղալու ամենաիսկական շքերթով: Սակայն, ինչպես ասել է Սողոմոն Իմաստունը, կյանքում ամեն ինչ ունի իր ժամանակը: Լեզվական փոխհրաձգություններն ու տնտեսական պատժամիջոցների նմանակումներն ի վերջո ավարտվեցին, եւ ռուս-թուրքական գզվռտոցին եկավ փոխարինելու ռուս-թուրքական սիրախաղը: